FILMET UNDER KORONAPANDEMIEN
KRIMINALOMSORGEN I STATEN NEW YORK
KREVDE AT INNSATTE BRUKTE MASKE UNDER INTERVJUER
DEN 30. JANUAR 2009
BLE DROSJESJÅFØREN TIMOTHY GORDON DREPT UNDER ET VÆPNET RAN I SYRACUSE I NEW YORK
CHUCKY PHILLIPS ERKJENTE STRAFFESKYLD FOR SKYTINGEN
OG FIKK MINIMUMSSTRAFFEN PÅ 20 ÅR
Jeg tok ansvaret mitt. Ingenting jeg sier eller gjør kan bringe ham tilbake.
Jeg tabbet meg ut, og må manne meg opp og ta ansvar for handlingene mine.
EDUARDO TRINIDAD BLE OGSÅ DØMT FOR DRAPET
TIL TROSS FOR AT HAN ALDRI AVFYRTE ET SKUDD
Jeg har vært i fengsel i over ti år allerede.
Det er galt. Det er helt skrudd.
TRINIDAD BLE DØMT TIL MINIMUM 40 ÅR I FENGSEL
DOBBELT SÅ LENGE SOM SKYTTEREN
Jeg var selv et offer i dette.
Og jeg kan ikke gjøre noe med det.
Kunne ikke forsvare meg selv, ikke si noe.
DETTE ER HISTORIEN OM INNSATTE #10B1436 OG #10B1437
EN NETFLIX-SERIE
SYRACUSE I STATEN NEW YORK
TAXISJÅFØR SKUTT I HODE
POLITIET TROR SJÅFØREN BLE SKADET FØR KOLLISJON
Når det gjelder etterforskning, var dette en såkalt klynge.
Vi hadde tre tiltalte med historier som endret seg kontinuerlig.
Alle tre hevdet først at de ikke kjente til hendelsen
eller til noen taxitur.
Vi hadde tre karer med sannhetsallergi.
PHILLIPS, TRINIDAD OG DEJESUS VAR ALLE PASSASJERER
I TIMOTHY GORDONS TAXI PÅ TIDSPUNKTET FOR DRAPET
SULLIVAN STRAFFEANSTALT
Jeg heter Chucky Phillips og er dømt til 20 år til livstid for forsettlig drap.
Jeg ble født i Syracuse.
Jeg vokste opp med sport. Var absolutt idrettsmann på videregående.
Jeg var alltid lagkaptein, uansett sport.
Jeg drømte om toppligaene i fotball og baseball.
Drømmen min var å bli profesjonell idrettsutøver en dag.
Først på videregående begynte jeg å havne i trøbbel.
Rundt førsteåret begynte jeg å henge med feil gutter.
Etter skoletid drev jeg på gata.
Løp etter jenter. Jeg solgte narkotika en periode.
Sånt tenåringsgutter gjør.
Jeg traff Eduardo…
Jeg vil si, kanskje i 2007. Han gikk ut med søsteren min. Vi ble venner sånn.
Ålreit.
Jeg heter Eduardo Trinidad,
og jeg ble dømt til 40 år til livstid, for drap.
Jeg ble født i Puerto Rico, og jeg vokste også opp der.
Jeg vokste opp i fosterhjem, siden moren min var død.
Faren min stilte aldri opp for meg.
Jeg var veldig stillferdig.
Alltid nervøs.
Men jeg var overhodet ikke et dårlig menneske.
FEMTEN ÅR GAMMEL FLYTTER TRINIDAD TIL UTICA I NEW YORK
Jeg kom til USA for et bedre liv.
PUERTO RICO GUD ELSKER DEG
Jeg hadde jobb innen anlegg, mekanisk.
Jeg kan rørlegger- og elektrikerarbeid.
De kalte meg en liten MacGyver. Jeg drev med litt av alt mulig.
DRAPSKVELDEN SKULLE EKSKJÆRESTEN TIL TRINIDAD FØDE I SYRACUSE
Målet med turen var sønnen min, som ble født den kvelden.
Jeg kom til Syracuse rundt 23:00, der omkring, nesten midnatt.
Besøkstiden på sykehuset var over. Jeg kunne ikke dra dit.
Så jeg ble med Chucky på festen.
Det var sånn jeg møtte han andre fyren, DeJesus.
DENNY DEJESUS TAKKET NEI TIL Å DELTA I DENNE DOKUMENTAREN
Jeg tror det var rundt ti, tolv stykker på festen. Ikke mer enn det.
Jeg ville for min del kose meg, fordi jeg var i godt humør
over å få min nyfødte sønn, og jeg ville feire det.
Vi drakk masse, blandet sprit,
øl, ulike typer piller,
ecstasy, Xanax. Det var marihuana der.
Vi var godt på bærtur.
En av gutta hadde revolver.
Den ble sendt rundt på festen. Gutta ville holde den.
Alle ville se på og holde den.
Revolveren… Vet ikke hvem som hadde den med.
Jeg holdt den, ja.
Jeg gikk ut og prøvde å bruke den, men den virket ikke.
Etter det vet jeg ikke hvem som fikk den.
Eieren av leiligheten ble sint og begynte å kaste alle sammen ut.
KLOKKA 03:00 RINGTE TRINIDAD, PHILLIPS OG DEJESUS TAXI
FOR Å KJØRE DEM HJEM TIL PHILLIPS
Jeg satt bak på passasjersiden.
DeJesus satt i midten og Chucky Phillips satt bak sjåføren.
Ingen sa noe.
Eneste som snakket var meg, for jeg satt i telefon
med moren til barnet mitt, på sykehuset.
Da vi kom inn i byen, sa noen: "Ta til høyre her."
Så vi svinger av hovedveien.
Jeg så det ikke var min gate.
Da sa jeg: "Vi skal vel stikke av, for dette er ikke gata mi."
Å ikke betale for taxien, altså, bare stikke av.
Du vet, dumme guttestreker.
Jeg hørte bare at bilen kjørte langsomt.
Jeg visste ikke at revolveren ble med da vi dro.
Jeg ser Denny rette revolveren mot sjåføren. Kanskje han skal rane ham.
Sjåføren tar revolveren fra ham,
og det blir kamp om den.
Så, jeg vet ikke hvorfor, grep jeg den og røsket den fra ham.
Og…
…jeg skjøt ham.
TIMOTHY GORDON BLE SKUTT I HODET
Jeg hørte et smell mens jeg åpnet døra.
Jeg løp ut av bilen og inn mellom noen hus.
Jeg kom tilbake for å se hvor gutta var,
og jeg kunne ikke se sjåføren. Bilen var ikke der lenger.
Så jeg tenkte alt var kult, og dro tilbake til huset.
Jeg gikk opp bakken, til huset, og de var der allerede.
På morgenen kom de og arresterte oss.
Vi ble alle arrestert og sendt ned til fengselet.
DELSTATSMYNDIGHETENE AKSEPTERER IKKE
HVERKEN PHILLIPS' ELLER TRINIDADS FORKLARINGER
Jeg heter Ted Kiefer.
Jeg er en av etterforskerne som arbeidet med drapet på Timothy Gordon.
Jeg tror dette gikk fra å stikke fra regninga,
til et ran
og til slutt til et drap.
SKADENE SINE TIL TROSS
KLARTE TIMOTHY GORDON Å KJØRE FRA ÅSTEDET
Etter å ha blitt skutt
kjørte Mr. Gordon rundt halvannen kilometer.
Og jeg tror han var i alvorlig sjokk
på grunn av hodeskaden av å bli skutt på kloss hold.
Han endte til slutt opp der vi ble først ble involvert:
på åstedet for bilulykken.
Mr. Gordon kjørte i denne retningen, mot oss.
Da han kom til krysset, stoppet han ikke for stoppskiltet
eller svingte til høyre eller venstre.
I høy fart fôr han over gata her,
inn i oppkjørselen her og kolliderte med en parkert bil.
Det var et grusomt krasj.
Og det hele var resultatet av en meningsløs forbrytelse.
TIMOTHY GORDON DØDE PÅ SYKEHUSET NESTE DAG
HAN VAR 29 ÅR GAMMEL
Timmy Gordon ville bare ha et levebrød. Turen kan ikke ha vært på mer enn $ 20.
Det som er vondt er vel bare den komplette meningsløsheten.
Det at å kjøre noen hjem en sur og kald kveld
kostet han som er ute og jobber, som ikke sover som oss andre, livet.
For under 20 dollar.
Det fremkaller sterke følelser.
ETTERFORSKERE INNHENTET DETALJENE I GORDONS SISTE TUR FRA TAXISELSKAPET
BIBLIOTEK
PHILLIPS, TRINIDAD OG DEJESUS BLE IDENTIFISERT OG BRAKT INN TIL AVHØR
Da jeg først så de tre mistenkte,
tenkte jeg for meg selv at dette er smågutter.
Knapt nok unge menn. Jeg kunne ikke tro hvor unge de så ut.
POLITIET RANSAKET PHILLIPS' HJEM, SOM VAR TILSMUSSET AV GJENGRELATERT TAGGING
Mr. Trinidad var kjent for gjengvoldsgruppen vår.
De hadde en mappe på ham.
De kjente ham ved gatenavnet hans: Ba La.
Trinidad opplyser at Chucky Phillips og ham selv
er aktive medlemmer i gategjengen Latin Kings.
I LØPET AV RANSAKINGEN BLE DRAPSVÅPENET FUNNET I PHILLIPS' KLÆR
DEJESUS FORKLARTE POLITIET AT TRINIDAD GA REVOLVEREN TIL PHILLIPS
SOM SÅ SKJØT TIMOTHY GORDON
PHILLIPS OG TRINIDAD BESKYLDTE I STEDET DEJESUS
Eduardo Trinidad la all skylden på Denny DeJesus.
Chucky Phillips gjorde det samme.
Så vi hadde to personer som skyldte på Denny DeJesus.
Det som sjokkerte etterforskerne på saken var at av disse tre såkalte vennene
var to av dem villige til å la den tredje vennen ta støyten
for noe han ikke gjorde.
Politimann eller ikke, etter min mening er det ganske skittent.
Villige til å kaste bort en annens liv.
SELV OM HAN BENEKTET DELAKTIGHET I SKYTINGEN,
INNRØMMET TRINIDAD Å HA FORSØKT Å RANE TIMOTHY GORDON
Trinidad påsto han bare skulle stikke uten å betale,
men på et tidspunkt under flukten
ble han påkalt av Chucky til å komme tilbake til åstedet.
Han kunne løpt videre. Han gikk ut av taxien og stakk.
Han kunne løpt. Gjorde det ikke. Han snur, går tilbake til taxien og, påstår han,
skal hjelpe til med å tømme lommene til sjåføren.
Men det var for mye blod på sjåføren og åstedet.
Så enn hvilke påstander Mr. Trinidad måtte fremme om å være passiv tilskuer,
var han ifølge sin egen forklaring ikke det.
RETTSTEKNISK ANALYSE PÅVISTE SENERE TIMOTHY GORDONS BLOD PÅ TRINIDADS KLÆR
RAPPORT FRA LABORATORIEANALYSE, RETTSTEKNISK BIOLOGISK SEKSJON
LÆRFRAKK
Timothy Gordon er kilden til DNA-profilene
innsamlet fra prøver fra flekk på høyre lomme
ETTER POLITIETTERFORSKNINGEN
BLE CHUCKY PHILLIPS ANKLAGET FOR DRAPET PÅ TIMOTHY GORDON
EDUARDO TRINIDAD BLE ANKLAGET FOR FORBRYTELSESDRAP
Et bankran kan brukes som eksempel på forbrytelsesdrap.
La oss si at tre stykker bestemmer seg for å rane en bank sammen.
Én blir igjen utenfor for å holde vakt.
De andre går inn.
Et våpen avfyres, og en uskyldig sikkerhetsvakt blir drept.
Alle tre kan være ansvarlige,
for de hadde som felles hensikt å rane banken.
På den måten kan man holde alle medvirkende ansvarlige
for at en annen dør under en forbrytelse.
Jeg heter Kerry Buske. Jeg var en av statsadvokatene
satt til å påtale saken Staten New York mot Chucky Phillips,
Denny DeJesus og Eduardo Trinidad.
STATEN NEW YORK TILBØD REDUSERT STRAFF
TIL BÅDE PHILLIPS OG TRINIDAD I BYTTE MOT ERKJENNELSE AV STRAFFESKYLD
Tiltalepruting får saker løst.
Påtalemyndigheten slipper å tvinge ofrene, ofrenes familier og vitnene sine
gjennom hver eneste sak,
og de kan spare ressurser.
I bytte mot erkjennelse av straffeskyld
tilbyr aktoratet ofte redusert straff eller redusert tiltale.
PHILLIPS TILTALEPRUTET FRAM EN AVTALE FØR SAKEN HANS KOM FOR RETTEN
Chucky Phillips ba om unnskyldning.
Han viste en grad av anger over denne grusomme handlingen.
Og det tror jeg gjenspeiles i hans 20 til livstid-dom.
BEVISGJENSTAND 7 LÆRFRAKK
TIL TROSS FOR BEVISENE MOT HAM NEKTET TRINIDAD TILTALEPRUTING
Jeg ble overrasket over at Eduardo ikke ville forhandle.
Kanskje han ikke ville ha det vi tilbød, men rart å ikke prøve å forhandle oss ned.
Helt til dagen for rettssaken husker jeg at jeg tenkte
han sikkert ville tiltaleprute, for han hadde offerets blod på jakken
og innrømte å ha tømt fyrens lommer.
Han ble tydelig informert om de mulige utfallene
av en domfellelse ved jury.
Han valgte å ikke tiltaleprute, å avvise avtalen
og ta saken for retten. Det har han lov til.
Aktoratets byrde er å bevise sin sak utover rimelig tvil.
Vi ble påkalt til å gjøre det, og vi gjorde det.
Han ble kjent skyldig i alle tre punkter og domfelt av en tingrettsdommer.
Hvorfor jeg ikke erkjente straffeskyld og tiltaleprutet? Jeg ville ikke la dem
prøve å få meg til å si jeg var skyldig i noe jeg ikke gjorde.
Vi var ikke sammen om det.
Ingen utpekte meg som skytteren.
Ingen.
Jeg ble ikke sjokkert da jeg hørte dem si skyldig, eller noe.
I starten trodde jeg ikke det var virkelig. Det føltes uvirkelig.
Helvete. Har allerede mistet ti år med ungene. De er allerede voksne.
Jeg mistet hele den delen.
Det er jævlig skrudd, ikke sant?
Jeg synes veldig synd på Timothy Gordons familie og venner.
Ikke en eneste gang i opptaket
hørte jeg noe om en manns liv som uskyldig…
En uskyldig manns liv som brutalt ble tatt fra ham.
Han liker ikke konseptet forbrytelsesdrap.
Han liker ikke at han ble holdt ansvarlig selv om han ikke var skytteren.
Og han er sint på loven han ble påtalt under.
Han nevner sine egne barn.
Timothy Gordon vil aldri kunne få sine egne barn, aldri ringe hjem til dem.
Så dette er, etter min mening,
den samme Ba La som reiste seg opp under domfellelsen,
etter en jury hadde funnet ham skyldig,
og sa: "Dette er en urett, og jeg skal bestride den til siste slutt."
Det er det han gjør.
Det er bare å fullstendig ignorere bevisene som ble forelagt i rettssaken,
og fullstendig ignorere at en manns liv gikk tapt.
Jeg prøver ennå å finne ut…
Hvorfor?
Jeg kan ikke engang gi deg svaret.
Jeg var ikke i en normal sinnstilstand. Det er vanskelig å forklare,
for jeg tror det var kombinasjonen av alkohol og piller.
Mitt livs største feil. Jeg tenker på det hver dag.
Ikke bare tok jeg et liv, men jeg ødela mitt eget.
Våpenet var Trinidads. Han tok det med fra Utica.
Det var bare en del av livsstilen hans.
Vet ikke om han hadde det til selvforsvar eller bare likte det for livsstilens del.
Jeg tok ansvaret for det.
Min rolle er spilt ut. Jeg erkjente straffeskyld. Folk pleier ikke det.
Jeg følte det var det riktige å gjøre.
Jeg føler med de andre partene i saken, som den avdøde…
…medtiltalte.
Trinidads dom sjokkerte meg fordi han fikk 40 til livstid for å velge rettssak.
Det gir ingen mening hvordan,
hvis jeg erkjente straffeskyld og han gikk til retten,
han fikk lengre soning for samme forbrytelse.
Det får meg til å tro at jeg gjorde det rette med å inngå en avtale,
for jeg hadde fått 40 til livstid. Det er ingen tvil om det.
ADVOKAT CHRISTINE COOK REPRESENTERTE DENNY DEJESUS,
SAKENS TREDJEMANN
DEJESUS INNRØMMET Å HÅNDTERE VÅPENET PÅ FESTEN
GJENNOM TILTALEPRUTET AVTALE BLE HAN DØMT TIL 13 ÅR
Denny har alltid insistert
på at han ikke visste at det ville bli noe skyting.
Han ante ikke at de skulle bruke våpenet
som ble lekt med på festen.
DEJESUS BLE PRØVELØSLATT I 2021, ETTER Å HA SITTET OVER TI ÅR I FENGSEL
Jeg tror Denny DeJesus faktisk betalte
for det Chucky Phillips og Eduardo Trinidad gjorde.
Men det at Eduardo Trinidad soner 40 år til livstid,
og skytteren soner 20 år til livstid,
er en av de store urettene i strafferettssystemet.
Jeg sier ikke at Trinidad er uskyldig.
Jeg sier at hans utmålte straff er enormt uforholdsmessig streng.
At han var skyldig berettiget ikke
dobbelt så lang straff som skytteren.
Folk straffes for å utøve sin rett til en juryrettssak.
Jeg har en dypt forankret rettferdighetssans,
og tiltalepruting rykker litt i ankerkjettingen.
Alle som anklaget for en forbrytelse i USA
har rett til en rettferdig juryrettssak.
Og hvis de blir presset til å erkjenne straffeskyld,
av det faktum at hvis de velger rettssak og blir funnet skyldige,
så vil de få en mye strengere straff enn om de erkjente straffeskyld,
bryter det grunnloven.
Jeg mener lik straff for Trinidad og Chucky Phillips
hadde vært fullstendig passende.
Selvsagt blir det ulikheter med straffavtaler,
men dobbel straff?
Denne saken bare skriker…
"Urettferdig resultat!"
Navnet er Bill Walsh.
Jeg var tingrettsdommer i Onondaga i elleve år.
DOMMER WALSH GODKJENTE PHILLIPS' TILTALEPRUTING
HAN DOMFELTE OGSÅ TRINIDAD
Jeg minnes at Eduardo Trinidad var ganske distansert under rettssaken.
Jeg husker ikke hvor mye han deltok med advokaten sin,
men jeg fikk en tydelig følelse av at han var det irene kaller en hard mann.
Det jeg hørte under rettssaken
var hvor kald og meningsløs selve forbrytelsen var.
Den trengte bare ikke å skje.
De kunne bare ha tatt pengene og dratt, men det gjorde de ikke.
Mr. Gordon hentet dem,
kjørte dem dit de ville, gjorde alt som han skulle
og ble belønnet med en kule i bakhodet, helt meningsløst.
Hadde Mr. Trinidad erkjent straffeskyld,
ville dommen høyst sannsynlig blitt mildere,
for hvis han frasier seg retten til å anke, slutter saken der.
To medtiltalte har allerede erkjent straffeskyld,
han ville vært den tredje, og det ville gitt familien en avslutning.
De ville ikke måtte gjenoppleve det.
Og jeg tror det gjorde stor skade på familien.
Fortvilelsen man kunne se i ansiktene deres var hjerteskjærende.
Og jeg følte at han kunne ha spart dem for det, og det gjorde han ikke.
Han ble tilbørlig straffet med lovens strengeste straff.
Han ble dømt til maksstraff for drapskjennelsen,
minst 25 år og maks livstid i fengsel.
Og han fikk 15 år for anklagen om ulovlig våpenbesittelse.
Han kunne dømmes kumulativt, som jeg gjorde.
Så det var en betraktelig straffeutmåling.
Jeg baserer tilbørlig straffeutmåling på hva jeg hører i løpet av rettssaken.
Tar du risikoen og taper,
straffer det seg.
Chucky med 20, jeg med 40 til livstid.
Jeg synes ikke det er rettferdig.
Livet mitt har blitt ødelagt.
Jeg ville ha vært hos barna mine og prøvd å nyte livet.
Prøve å gi dem det jeg aldri har hatt.
Foreldre.
Jeg ville prøvd å gi dem det,
prøvd å bryte mønsteret, prøvd å gjøre livet mitt bedre
for familien vår òg.
Min første prøveløslatelse blir i 2047.
Jeg tror jeg da vil være rundt 70.
Det blir en hel levetid bortkastet.
Man klarer ikke med noe når man er 70. Hva kan du drive med?
Det var interessant å høre fra ham.
Jeg tror det var første gang jeg har hørt fra ham,
men jeg hadde vel forventet
samme typen tale fra nesten alle anklagede jeg har domfelt
som har havnet i fengsel etter å bli kjent skyldig av en jury.
Han fastholder sin uskyld,
og det er ikke veldig overraskende. Men Mr. Trinidad valgte rettens vei,
han ble funnet skyldig av en jury av likemenn
og domfelt deretter.
Og han fortjener så absolutt å være der han er i dag.
Skytingen ville ikke hendt
om ikke Mr. Trinidad hadde gitt Mr. Phillips pistolen.
Uten den medvirkningen hadde det ikke vært noe drap.
Ingen drapsanklage mot noen av dem.
Simpelthen bare et ran.
Men han valgte å hjelpe Mr. Phillips med å ta et menneskeliv,
og han er like skyldig som fyren som trakk av.
Og jeg er fornøyd med straffen jeg utmålte ham.
FIRE MÅNEDER ETTER INTERVJUET
GIKK EDUARDO TRINIDAD MED PÅ Å SVARE PÅ FLERE SPØRSMÅL OM SAKEN
Jeg valgte å kjempe for rettighetene mine.
Jeg mener alle har retten til å gjøre det.
Systemet er ødelagt.
Og mot folk i min situasjon gjør de dette hele tida.
Hele tida. Alltid. Vi må være oppriktige på dette.
Han går tilbake til taxien og, påstar han,
skal hjelpe til med å tømme lommene til sjåføren.
Men det var for mye blod på sjåføren, og på åstedet.
Nei, det handlet ikke om å tømme lommer eller noe.
Jeg var veldig bekymret over det som hadde skjedd.
Jeg kom løpende tilbake.
Tanken min var at hvis ikke er noen der til å hjelpe ham, skal jeg hjelpe ham.
Men han var borte. Så jeg trodde alt var greit.
Jeg trodde ikke noe virkelig fælt hadde skjedd før jeg så det på nyhetene.
Da brast hjertet mitt på alvor.
Våpenet var Trinidads. Han tok det med fra Utica.
Det var bare en del av livsstilen hans.
Vet ikke om han hadde det til selvforsvar eller bare likte det for livsstilens del.
Nei. Jeg kom fra Utica,
men ikke med et våpen. Det var der fra før.
Har ikke noe med meg å gjøre.
Trinidads dom sjokkerte meg fordi han fikk 40 til livstid for å velge rettssak.
Det viser bare at rettssystemet er urettferdig.
Nei, ikke rettferdig i det hele tatt.
Jeg kom bare på grunn av min nyfødte sønn.
Og jeg klarte det ikke.
Jeg mener…
Jeg vet mange vil se det slik at jeg løy,
eller hva nå enn standpunktet er, men…
…jeg kom bare for å feire sønnen min, for å se ham, holde ham.
Å i det minste oppnå noe pappa ikke gjorde.
Og jeg fikk vel en…
Jeg fikk ikke muligheten. Hadde ikke hell nok til det.
Dette har ødelagt ti år av mitt liv allerede.
Er dette virkelig rettferdighet?
TIMOTHY GORDONS FAMILIE TAKKET NEI TIL Å DELTA I DENNE DOKUMENTAREN
Tekst: Greger Hoel